section_heading: Produkcija
paragraph_text: Whedon je projekt financirao svojim novcem (uložio je malo više od 200 000 dolara<ref>) te je uživao u neovisnosti o filmskim studijima. "Sloboda je veličanstvena", komentirao je. "Činjenica je da sam imao dobre odnose sa studijima, i surađivao sam s mnogim pametnim direktorima. No postoji razlika kada jednostavno možete napraviti nešto što želite." Budući da je riječ o web seriji, projekt je imao manje ograničenja, a Whedon je imao "slobodu da jednostavno pustimo radnju priče da odredi koliko će duga biti. Nismo morali sve strpati u priču - bilo je puno toga - no mogli smo staviti ono što smo željeli i pustiti da se priča dalje razvija. Ciljali smo na trideset minuta, dobili smo četrdeset i dvije, i to nije problem."<ref> Neke pjesme bile su inspirirane djelima Stephena Sondheima. Produkcija DVD-a je uključivala i natječaj objavljen na Comic-Conu - Produkcijski tim će prihvaćati kratke filmove od fanova, koji bi u tri minute trebali objasniti zašto bi trebali biti primljeni u Zlu Ligu Zla. Pobijednički filmovi su dodani na DVD izdanje.